Gömbszivarfa / Catalpa bignonioides 'Nana' | Dísznövény Webáruház
Gömbszivarfa / Catalpa bignonioides 'Nana' ✥
Így gondozz! | Gömb szivarfa / Catalpa bignonioides 'Nana' | Letölthető PDF
KÜLÖNLEGES DÍSZNÖVÉNY gömbkoronájú díszfa
FELHASZNÁLÁS díszkert, díszpark és utca
Egységár (brutto): 26.800,00 Ft/darab
Szerezhető hűségpontok: 134
Cikkszám: CABINA
A gömbszivarfa díszkertbe, díszparkba vagy szűk, bensőséges utcákon utcafának kiválóan megfelel, a lapítottan gömbkoronát nevelő szivarfa fajta, ez a Nana fajta!
A gömbszivarfa talajigény tekintetében toleráns díszfa, szárazságtűrése is kiválónak mondható, tehát széles spektrumú a telepítési lehetősége!
FONTOS: A gömbszivarfa ideális ültetési, ezáltal rendelési ideje is, kora-tavasztól - késő őszig, tél elejéig terjed. Ettől eltérő időszakban ültetett liliomfa eredésére nincsen garancia. Nyáridőben történő ültetés esetén, legyen fokozott figyelemmel az öntözésére!
Gömbszivarfa / Catalpa bignonioides 'Nana' - 225-250
CABINA-K20-T200-225/250
Gömbszivarfa / Catalpa bignonioides 'Nana' - 250-300
CABINA-K25-T225-250/300
Leírás és Paraméterek További képek8 Rendszertan Vélemények
(Catalpa bignonioide 'Nana' > botanikai megnevezés)
A gömbszivarfa egy lombhullató díszfa, mely kisebb kertek, szűkebb, felső-vezetékek által magasságban korlátozott utcák, kisebb díszparkok díszfája lehet. Sűrűn ágas fajta, mely növekedésének elején szabályos gömbkoronát nevel, ami az évek során ellaposodik, megtartva szabályosságát, miáltal szétterülő, kissé ernyőszerű koronaformát vesz fel. A TOVÁBBI KÉPEK között megtekinthető idős- és fiatalkori koronaformája is. A lombkorona magassága 3-5 méteres, szélessége pedig 3-4 méteres lehet.
A gömbszivarfa levelei nagyok, tetszetős látványt nyújtanak, rendezetten állnak, szív alakúak. Bár nagy méretűnek mondhatók a levelei, ám az alapfaj szivarfa leveleinél kisebbek, formájuk is szabályosabb. Ellentétben a gömbszivarfa kis-fa termetével, a szivarfa nagy méretű (15-18 méter magas), inkább díszparkok fája, semmiképp nem utcafa vagy semmiképp nem a kisebb díszkertek dísze, míg a gömbszivarfa felhasználása sokkal szélesebb lehetőségű, alkalmas kisebb, bensőséges utcák fásítására, légvezetékek alá sorfának, díszkertekbe is telepíthető és megfelel parkfának is. A gömbszivarfa levelei későn-tavasszal jelennek meg, nemritkán csak április végén bújnak elő a rügyekből. Szeles helyre nem ajánlott a telepítése, mert a leveleit a szél megtépi, rongyossá szaggatja, sokszor még a kisebb vesszőit is letörheti! Az ilyen helyek gömbkoronájú fája, inkább a gömbjuhar (Acer plataniodes 'Globosum') lehet, mivel kevésbé érzékeny az erős szélre.
Mindezen túl, a gömbszivarfa egy igen toleráns, nem túl igényes dísznövény, mely nem kényes a talajra, jó szárazságtűrő, kedveli a napos helyeket! Legjobban a mérsékelten száraz, benapozott viszonyokat szereti, bár nem igényes a talajra, de igazi szépségét jó vízelvezetésű, tápanyagban jó ellátottságú talajon produkálja. Ezeknek a feltételeknek a legtöbb díszkert megfelel, tehát bátran lehet telepíteni, annál is inkább, mert a városi, szennyezett levegőt is jól viseli, ez is tűrőképességét jelzi. Mezofita dísznövény, mely komolyabb szárazság elviselésére is képes!
A szivarfa 'Nana' nevű fajtája - ami a gömbszivarfa - egy oltvány, melyet magas törzsre, leginkább 180-225 centiméter magasra oltanak. Nem virágzik, így termése nincsen, ami előnyös lehet ott, ahol fontos szempont, hogy egy díszfa keveset szemeteljen.
Télálló és ellenálló fajta, éghajlatunkat jól viseli, a nyári kánikulát kifejezetten jól tűri, csak arra kell ügyelni, hogy erősen szeles helyeken csúnyán sérülhet a lombja!
Gömbszivarfa alapméretben, a kiírt áron
Napos helyen, kisebb kertek jelentőségteljes helyének szoliter növényeként kiváló.
Kisebb, bensőséges utcák utcafája, sorfája is lehet, különösen, ha légvezetékek szabnak korlátot a növekedésnek.
Teljesen jól illeszthető közparkokba, parkfa minőségben.
A gömbszivarfa felhasználhatósága tehát széles körű, mindezt remek tűrőképessége, várostűrése és kedvező mérete teszi lehetővé. Szabályos lombkoronaformája alkalmassá teszi, hogy díszkertekben frekventált helyre kerüljön!
A gömbszivarfa nem virágzik, ezáltal a pollenallergiások és a méhcsípésre allergiás díszkerttulajdonosok is, bátran tervezhetnek vele díszkertjeikben!
Megfelelő körülmények között a gömbszivarfa betegségekkel, kártevőkkel szemben ellenálló, szívós dísznövény, ám csapadékosabb időben lisztharmat támadhatja.
⇒Szivarfalisztharmat (Erysiphe elevata)
Csapadékos időben jelentkezhet.
A gömbszivarfa ne legyen túlöntözött területen, például rosszul beállított automata öntözőrendszernek kitéve.
Javasolt szer a felszívódó Chorus 50 WG gombaölőszer, mely keverhető Mospilan 20 SP felszívódó rovar-ölőszerrel, így az esetlegesen előforduló levéltetvek ellen is védjük a díszfát.
Biztos, ami biztos, ajánlott ősszel, lombhullás után és kora tavasszal, lombfakadás előtt lemosó-permetezésben részesíteni a dísznövényt
→ ehhez a Mészkénlé, a Nevikén és a Novenda lemosó permetezőszerek valamelyike használható.
​Jellemzői
KONTÉNER v. LABDA TÉRFOGATA 20 liter
VIRÁGZÁS nincs virága
VIRÁGSZÍN JELLEMEZVE -
TERMÉS -
LEVELE gyönyörű szív alakú
EGYÉB JELLEMZŐI kis termetű, szívós díszfa
SZÁRMAZÁSA az alapfaj hazája az USA déli, dél-keleti részei
MAGASSÁGA 3-5 méter
ÁR TARTALMAZZA dísznövény (szivarfa) ► minden esetben
► Rend : ajakosvirágúak (Lamiales)
► Család : szivarfafélék (Bignoniaceae)
► Nemzetség : szivarfa (Catalpa)
► Faj : szívlevelű szivarfa (Catalpa bignonioides)
► Fajta : gömbszivarfa (Catalpa bignonioides 'Nana')
A szivarfák nemzetségének tudományos elnevezése a szivarfa indián nevét kapta, ez pedig a Catalpa szó. A Catalpa nemzetség 1777-től viseli ezt a tudományos nevet
14.600 Ft -tól
Kínai csillagsom / Cornus kousa var. chinensis ✥
19.800 Ft -tól
Crimson King vérjuhar / Acer platanoides 'Crimson King' - 180-200
12.200 Ft -tól
Termék címkék: díszfa, gömbkorona, parkfa, utcafa